প্রাক্তন তৃণমূল কাউন্সিলরকে মারধরের অভিযোগ! চাঞ্চল্য হাওড়ায়

ওয়েব ডেস্ক : প্রাক্তন তৃণমূল (TMC) কাউন্সিলর তথা দলীয় নেতা শ্যামল মিত্রকে মারধরের অভিযোগ। এই ঘটনাকে ঘিরে ব্যাপক চাঞ্চল্য ছড়িয়েছে হাওড়ায় (Howrah)। ঘটনার একটি ভিডিও সোশ্যাল মিডিয়ায় ভাইরাল হতেই রাজনৈতিক মহলে শুরু হয়েছে জোর বিতর্ক। ঘটনাকে কেন্দ্র করে এলাকায় উত্তেজনাও ছড়িয়েছে।

জানা গিয়েছে, হাওড়া (Howrah) পুরসভার ২৬ নম্বর ওয়ার্ডের প্রাক্তন কাউন্সিলর শ্যামল মিত্রকে স্থানীয় একটি বিবাদের জেরে কয়েকজন ঘিরে ধরে মারধর করে বলে অভিযোগ। এই ঘটনার একটি ভিডিয়ো ভাইরাল হয়েছে (ভিডিয়োর সত্যতা যাচাই করেনি কলকাতা টিভি)। ভিডিওতে দেখা গিয়েছে, একাধিক ব্যক্তি তাঁকে ঘিরে বেধড়ক মারধর করছে। যদিও ঘটনার প্রকৃত কারণ এখনও স্পষ্ট নয়।

আরও খবর : পালাবদল ঘটিয়েই বড় মন্তব্য শুভেন্দুর! মুখ্যমন্ত্রী কি তিনিই? কী জানালেন বিজেপি বিধায়ক?

ঘটনার পর তৃণমূল কংগ্রেসের (TMC) পক্ষ থেকে তীব্র প্রতিবাদ জানানো হয়েছে। দলের দাবি, রাজনৈতিক উদ্দেশ্যপ্রণোদিত ভাবেই এই হামলা চালানো হয়েছে। অভিযুক্তদের দ্রুত গ্রেফতার করে কঠোর শাস্তির দাবিও জানিয়েছে শাসকদল।

অন্যদিকে, ঘটনার তদন্ত শুরু করেছে পুলিশ (Police)। ভাইরাল ভিডিও খতিয়ে দেখে অভিযুক্তদের শনাক্ত করার চেষ্টা চলছে বলে জানিয়েছে প্রশাসন। পুলিশের তরফে স্পষ্ট জানানো হয়েছে, আইন নিজের হাতে তুলে নেওয়ার ঘটনা কোনওভাবেই বরদাস্ত করা হবে না। পরিস্থিতি নিয়ন্ত্রণে রাখতে এলাকায় বাড়ানো হয়েছে পুলিশি নজরদারি।